**ג'וי ריגר** (נולדה ב-3 במרץ 1994) היא שחקנית ישראלית. זוכת פרס האקדמיה לטלוויזיה.

ביוגרפיה
--------

ריגר נולדה בהרצליה להורים שעלו מבלגיה. אביה הוא אילן סטיב ריגר, ואמה היא אוולין שיינר-ריגר. בנעוריה למדה בבית הספר התיכון לאמנויות "תלמה ילין" במגמת תיאטרון, אותו סיימה בשנת 2012. את שירותה הצבאי עשתה ביחידה 8200 של חיל המודיעין.

קריירה
------

בשנים 2002–2004 שיחקה בהפקה השנייה בארץ של המחזמר "ספר הג'ונגל", בתפקיד באנה/זאבה.

בשנת 2004 שיחקה במחזה "מקווה" בתיאטרון בית לסין, בתפקיד אלישבע.

בשנת 2005 שיחקה בסדרה "שיעור חופשי" בערוץ הילדים בתפקיד אנה, הבת של דמותו של אלון אבוטבול. באותה שנה גם גילמה את טלי, הילדה בסרט "תחיה ותהיה" שביים ראדו מיכאיליאנו, והשתתפה במחזמר "צלילי המוזיקה", בבימויו של משה קפטן.

בשנים 2012–2016 שיחקה בתפקיד מרכזי במשך שלוש עונות בסדרת הנוער "החממה" של ערוץ ניקלודיאון, שם גילמה את דינה נבון, עבריינית צעירה שמגיעה לחממה - בית ספר תיכון למנהיגות.

באותה שנה שיחקה בסרט הקצר "סקס דול" של הדס בן ארויה.

בשנת 2013 שיחקה בתפקיד הראשי בסרט הטלוויזיה "מקובלות", ששודר בערוץ 2, לצד שיר מורנו, אלה ארמוני, אביב פנקס ועומר דרור.

באפריל 2014 השתתפה במופע "החממה LIVE" יחד עם צוות השחקנים מהסדרה, וגם שיחקה בתפקיד אורח בסדרה "נוי והדר", ששודרה ב-yes, יחד עם שיר מורנו.

ב-2015 שיחקה בדרמה הקומית "ג'וני ואבירי הגליל" של yes, שם גילמה את חלי קציר, אחותו של ג'וני המנהלת את משרד נערי הליווי ומנהלת רומן עם נער ליווי ערבי.

בשנת 2016 עלה לאקרנים סרט הקולנוע "עמק", בו שיחקה ריגר בתפקיד ראשי לצד מאור שוויצר, נווה צור ורועי ניק. באותה שנה גם נמנתה עם צוות שחקני ההצגה "עמודי החברה", המופיעה בתיאטרון הקאמרי ובית צבי. כמו כן, שיחקה בתפקיד ראשי בסרטו של אבי נשר - "החטאים", לצד נלי תגר, שם מגלמות השתיים זוג אחיות קרייריסטיות המנסות לגלות סוד נורא הקשור באביהן ובתקופת השואה. בדצמבר של אותה שנה שיחקה בתפקיד ראשי בסדרת הנוער של oboy" YES", בה גילמה נערה בשם עלמה המתחזה לבן ומנסה להתקבל ללהקת בנים כדי לכסות את חובות אמה.

בשנת 2017 שיחקה במחזה "ציד המכשפות" של תיאטרון הקאמרי.

בשנת 2018 השתתפה בסרט "בית בגליל". באותה שנה כיכבה במחזה "אל נקמות" בתיאטרון הקאמרי לצידם של אלון דהן, הלנה ירלובה ואנסטסיה פיין, והשתתפה בסדרת הרשת "תעשה לי סאב" לצד טום באום וקווין רובין. עוד באותה שנה שבה לשתף פעולה עם אבי נשר ושיחקה בתפקיד הראשי בסרטו "סיפור אחר", לצד נתן גושן. כמו כן, שיחקה בתפקיד הראשי בסרטה של קרן בן רפאל "אין בתולות בקריות". על תפקיד זה זכתה בפרס השחקנית הטובה ביותר בסרט זר במסגרת פסטיבל הסרטים טרייבקה. את הפרס העניק לה השחקן ריי ליוטה. בשנה זו הקליטה שיר לצידו של בן ארצי ושמו "בין הבתים לצד הזמן".

בשנת 2019 השתתפה בסרט "שאיפה לחיים", עם גדי יגיל ושלמה בראבא. באותה שנה, החלה לשחק בסדרה "גיבור אמיתי", המשודרת ב-yes. בנוסף שיחקה בסדרה "אבא משתדל", המשודרת ב-כאן 11, לצידו של טל פרידמן.

בשנת 2020 החלה לשחק במחזה "מחוברים לחיים" בתיאטרון הקאמרי מאת אלי ביז'אווי ובבימויו של אלון אופיר, שמבוסס על הסרט הצרפתי משנת 2011. באותה שנה גם השתתפה בצילומי הסדרה על מלחמת יום כיפור "שעת נעילה" בכאן 11. בשנה זו השתתפה בסרטו של אבי נשר "תמונת הניצחון", בתפקיד מירה בן-ארי. כמו כן גילמה באותה השנה תפקיד משני בסדרה "מנגן ושר". בנוסף לכך, החלה להשתתף במחזמר "הסוף" בתיאטרון "צוותא".

בשנת 2021 החלה לשחק בתפקיד נינה במחזה "השחף" מאת צ'כוב בתיאטרון גשר, בבימויו של יאיר שרמן.

בשנת 2023 שיחקה בסדרה "אבירם כץ", ששודרה בכאן 11. בחודש מאי השתתפה בשירו של היוצר בועז קראוזר, "כנראה שאהבתי אותך".

בשנת 2024 החלה לשחק בעונה הרביעית של הסדרה ״מקיף מילאנו״ בתפקיד איה, מורה במגמת אופנה.

חיים אישיים
-----------

ב-2017 יצאה מהארון וחשפה את הזוגיות שלה עם השחקנית מורן רוזנבלט. ב-2018 הן נפרדו לאחר 3 שנים של זוגיות.

בשנת 2020 ניהלה מערכת יחסים עם השחקנית כרמל בין אך השתיים נפרדו לאחר כשלוש שנים. החל משנת 2023 נמצאת בזוגיות עם השפית שיראל ברגר.

למרות שבעברה ניהלה גם מערכות יחסים עם גברים, מאז יציאתה מהארון ריגר מזדהה כלסבית ומדברת בפתיחות על נטייתה המינית.

מתגוררת בתל אביב.

מועמדויות וזכיות
----------------

| שנה | יצירה | ארגון | קטגוריה | תוצאה | סימוכין |
| --- | --- | --- | --- | --- | --- |
| 2017 | Oboy | פרסי האקדמיה הישראלית לטלוויזיה | השחקנית הטובה ביותר בסדרה לילדים ונוער | **זכייה** |  |
| 2018 | אין בתולות בקריות | פסטיבל הסרטים טרייבקה 2018 | השחקנית הטובה ביותר בסרט זר | **זכייה** |  |
|

קישורים חיצוניים
----------------

ויקישיתוף מדיה וקבצים בנושא **ג'וי ריגר** בוויקישיתוף
* ג'וי ריגר, ברשת החברתית פייסבוק
* ג'וי ריגר, ברשת החברתית אינסטגרם
* ג'וי ריגר, במיזם "אישים" לתיעוד היצירה הישראלית
* ג'וי ריגר, במסד הנתונים הקולנועיים IMDb (באנגלית)
* ג'וי ריגר, באתר "אידיבי", מאגר הידע העברי לקולנוע ישראלי ועולמי
* אתר למנויים בלבד יואב בירנברג, איזה ג'וי, באתר "ידיעות אחרונות", 15 באוקטובר 2015
* ג'וי דיוויז'ן: ריאיון עם ג'וי ריגר על "החטאים", באתר וואלה!‏, 4 בדצמבר 2016 סרטונים
* אתר למנויים בלבד איתי סגל, אנג'וי, באתר "ידיעות אחרונות", 29 בדצמבר 2016
* ניר וולף, מעדן ג'וי, באתר ישראל היום, 29 בדצמבר 2016
* ריקי רט, מוצש, הפּי הפּי ג'וי ג'וי: ג'וי ריגר הדבר הגדול הבא, באתר nrg‏, 16 בפברואר 2017
* אתר למנויים בלבד איתי סגל, מאז שהלכת, באתר "ידיעות אחרונות", 17 באוקטובר 2018
* תומר קמרלינג, ‏אוי ג'וי, באתר ‏מאקו‏, 16 במאי 2019
* שיר זיו, "אני אחת שלא רבה, אבל כשאני מתעצבנת אני מתעצבנת", באתר ישראל היום, 6 ביוני 2019
* לג'וי ריגר יש תרופה שטובה כמעט לכל דבר, באתר את, 10 בנובמבר 2020.
* דנה הרמן, "הסרט הוא פיצוץ הנשיות שלי": ג'וי ריגר בתפקיד חדש ובוגר, באתר youtube, דצמבר 2021.
* מאיה נחום שחל, ג'וי ריגר: "היציאה מהארון היא הישג חיי", באתר כלכליסט, 8 במרץ 2022

הערות שוליים
------------

1. ↑  בלעדי: הצצה לסרט הפרובוקטיבי "סקס דול", באתר וואלה!‏, 19 ביוני 2013
2. ↑  סרטונים אבנר שביט‏, הטרגדיות הבלתי פוסקות, אובדן הבתולים והיציאה מהארון: ריאיון עם ג'וי ריגר, באתר וואלה!‏, 7 בנובמבר 2018
3. ↑  סרטונים נועם כהן, ‏אבי נשר חוזר: צפו בטריילר לסרט "תמונת הניצחון", באתר ‏מאקו‏, 1 בספטמבר 2021
4. ↑  משה אבוטבול, לא מסתירה: ג'וי ריגר חושפת את בת הזוג, באתר "פרוגי", 29 באוקטובר 2017
5. ↑  לורי שטטמאור, יוני פרוים, לורי שטטמאור, ג'וי ריגר: "התאהבתי בגברים, אבל כנראה שאני לסבית. מלא זמן לא נמשכתי לגבר", במדור "פנאי פלוס" באתר ynet‏, 13 בנובמבר 2019
6. ↑  דינה חלוץ, כרמל בין ("המפקדת"): "עד שהכרתי את ג'וי ריגר, לא ידעתי שאני אוהבת נשים", באתר ynet, 23 באפריל 2021
7. ↑  הפרידו כתובות: ג'וי ריגר וכרמל בין במשבר ביחסים | TMI, באתר
8. ↑  מאיה נחום שחל, השפית שיראל ברגר: "בישול זה תהליך נפשי עבורי", באתר כלכליסט, 3 באפריל 2023
9. ↑  תומר קמרלינג, ‏אוי ג'וי, באתר ‏מאקו‏, 16 במאי 2019
10. ↑  "הכי מעליב ומגעיל אותי שאומרים 'איזה בזבוז שאת לסבית'", באתר וואלה!‏, 2 ביולי 2020
11. ↑  יוני פרוים, ג'וי ריגר: "כילדה הייתי מבקשת מאלוהים שיעשה אותי סטרייטית. היום אני יודעת שזה החוזק שלי", במדור "פנאי פלוס" באתר ynet‏, 19 בינואר 2023
12. ↑  יוני פרוים, ג'וי ריגר מדגמנת לראשונה: "פחדתי להיות גברית מדי, כדי שלא יגלו שאני לסבית", במדור "פנאי פלוס" באתר ynet‏, 23 באוגוסט 2021
13. ↑  הזוכים בתחרות הטלוויזיה 2016, באתר האקדמיה, ‏17 במרץ 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007388013905171
* LCCN: no2018136949
* SUDOC: 250562030
* VIAF: 1615154867592160100007
* WorldCat: lccn-no2018136949

 |